Tiekėjams											2025-11-14


DĖL GAUTŲ KLAUSIMŲ


Šiaulių apskaitos centras vykdo pirkimo „Mokslo paskirties pastato l/d Pabalių g. 53, Šiauliai, rekonstravimo statybos darbai“ (CVP IS pirkimo Nr. 5080099) procedūras.
CVP IS susirašinėjimo priemonėmis gauti tiekėjų klausimai.     
Vadovaujantis pirkimo sąlygų 11 sk. Viešojo pirkimo komisija atsako į pateiktus klausimus:

1. Dėl 1 priedo „Techninis projektas“ kataloge, dokumente Paaiškinimas Nr. 2. (toliau Paaiškinimas Nr. 2) patikslinimų:

1.1.  Klausimas. Atsižvelgiant į Jūsų pateiktą atsakymą dokumente Paaiškinimas Nr. 2, klausimui Nr. 11, prašome pateikti pilną mineralinės vatos specifikaciją, o ne tik medžiagos storį.
Atsakymas. SK dalyje, TS yra PDF 39 psl. yra vatos skirtos stogui reikalavimai; PDF 42 psl. yra vatos skirtos sienoms reikalavimai; PDF  61 psl. yra grindų vatos reikalavimai.

1.2. Klausimas. Atsižvelgiant į Jūsų pateiktą atsakymą dokumente Paaiškinimas Nr. 2, klausimui Nr. 32, prašome patikslinti kas, tiekėjas ar užsakovas turės parengti elektros įvado projektą, atlikti darbus ir finansuoti šį projektą?
Atsakymas. Kadangi šiuo metu nėra lauke elektros projekto, tai nebuvo galimybės numatyti pasijungimo nuo pastato iki būsimos apskaitos vietos ant sklypo ribos, nes neaišku buvo kur bus skaitiklis. DP metu bus patikslintas sprendinys elektros kabelio privedimui nuo pastato iki apskaitos ir šie darbai bus apmokami papildomai.

1.3. Klausimas. Atsižvelgiant į Jūsų pateiktą atsakymą dokumente Paaiškinimas Nr. 2, klausimui Nr. 33, prašome patikslinti ar tikrai priešgaisrinis rezervuaras yra 160,00 m3?
Atsakymas. Tikslinama: rezervuaro dydis pagal RC išrašą yra 100 m3.

1.4. Klausimas. Atsižvelgiant į Jūsų pateiktą atsakymą dokumente Paaiškinimas Nr. 2, klausimui Nr. 41, langai (4 vnt. L-8) gali būti gaminami su GEZE apkaustais ir prailginta rankena, bet lango varčia atsivers tik 15 cm. Yra įmanoma gaminti standartinį langą, kuris atsidaro 90 laipsnių kampu, atsiverčia + mikro ventiliacijos funkcija, bet tuomet prašome pateikti sprendinį kaip pasiekti lango rankeną, nes šiems langams el. pavara nėra numatyta.
Atsakymas. Langai turi būti su elektrine pavara ir valdymo mygtuku pasiekiamu 1,5 m aukštyje.

2. [bookmark: _Hlk214008414]Dėl pirkimo sąlygų 4 priedo „Viešojo pirkimo sutarties projektas“ (toliau – 4 priedas) paaiškinimų:

2.1.  Klausimas. 4 priedo, 5 skyriaus, 5.12.16. punkte yra nurodyta: -„Rangovas privalo užtikrinti, kad pristatomas į statybvietę gruntas ir kitos medžiagos turėtų sertifikatus / pažymas dėl pavojingų objektų, įskaitant sprogmenis, nebuvimo jose.“.  Prašome patikslinti, ar šis sertifikatas / pažyma gali būti laisvos formos iš medžiagas suteikusio tiekėjo?
Atsakymas. Pažyma turi būti įmonės patvirtinta forma su atitinkamais spaudais ir galiojančiais parašais.

2.2. Klausimas. 4 priedo, 7 skyriaus, 7.1. punkte yra nurodyta: -„Sutarties įvykdymo užtikrinimą (Banko garantija, kuri turi būti besąlyginė ir neatšaukiama arba kitos kredito įstaigos garantija, kuri turi būti besąlyginė ir neatšaukiama, arba draudimo įstaigos laidavimo draudimas, kuris turi būti besąlyginis ir neatšaukiamas, kartu pateikiant įmokos apmokėjimą patvirtinančius dokumentus, arba piniginis užstatas...“, 4 priedo, 3 skyriaus, 3.4.8. punkte yra nurodyta: -„ Pateikiamas Lietuvos Respublikoje ar užsienyje registruoto banko išduoto banko garantijos raštas, ar kredito įstaigos garantija, ar piniginis užstatas, ar draudimo bendrovės laidavimo draudimas kartu su draudimo įmokos apmokėjimą patvirtinančiu dokumentu atitinkantys šiame skyriuje nurodytus reikalavimus“, taip pat 4 priedo, 7 skyriaus, 7.3. punkte yra nurodyta: -„... Užsakovui pateikti naują Lietuvoje ar užsienyje registruoto banko, draudimo įstaigos laidavimo draudimą  ar kredito įstaigos garantiją....“, be to 16.1. punkte nurodyta: -„...Šalys sutaria, kad sutarties įsigaliojimo data bus laikoma, Lietuvoje ar užsienyje registruoto banko, draudimo bendrovės laidavimo draudimas kartu su draudimo įmokos apmokėjimą patvirtinančiu dokumentu, ar kitos kredito įstaigos išduoto Sutarties įvykdymo užtikrinimo pateikimo su lydraščiu Užsakovui diena arba mokėjimo pavedimo, kuriuo yra patvirtinamas piniginio užstato pervedimas į Šiaulių miesto savivaldybės administracijos atsiskaitomąją sąskaitą,...“. Prašome suvienodinti 4 priedo, 3.4.8., 7.1., 7.3. ir 16.1. punktų tekstą, dėl pateikiamo sutarties įvykdymo užtikrinimo.
[bookmark: _Hlk214006090]Atsakymas. Viešojo pirkimo komisija suvienodina pirkimo sąlygų 4 priedo „Viešojo pirkimo sutarties projektas“ 3.4.8., 7.1., 7.3. ir 16.1. punktų formuotes ir jas išdėto taip:
3.4.8. p. Sutarties įvykdymo užtikrinimas - 5 (penki) proc. nuo Pradinės Sutarties vertės su PVM. 
Rangovas pateikia Lietuvos Respublikoje ar užsienyje registruoto banko išduotą besąlyginį ir neatšaukiamą banko garantijos raštą, arba kredito įstaigos išduotą besąlyginę ir neatšaukiamą garantiją, arba draudimo bendrovės išduotą besąlyginę ir neatšaukiamą laidavimo draudimą, kartu pateikdamas draudimo įmokos apmokėjimą patvirtinantį dokumentą, arba piniginį užstatą - suma skaičiais Eur (suma žodžiais eurų __ ct).
7.1. p. Rangovas privalo pateikti Užsakovui Sutarties įvykdymo užtikrinimą - Lietuvos Respublikos ar užsienyje registruoto banko išduotą besąlyginį ir neatšaukiamą banko garantijos raštą, arba kredito įstaigos išduotą besąlyginį ir neatšaukiamą garantiją, arba draudimo bendrovės laidavimo draudimą, kuris turi būti besąlyginis ir neatšaukiamas, kartu pateikiant draudimo įmokos apmokėjimą patvirtinantį dokumentą, arba piniginį užstatą, kuris pervedamas į Šiaulių miesto savivaldybės administracijos atsiskaitomąją sąskaitą Nr. LT037300010002410161 (bankas AB Swedbank, Savivaldybės administracijos kodas 188771865). Rangovas privalo pateikti Užsakovui ne vėliau kaip per 10 darbo dienų nuo Sutarties pasirašymo dienos (Sutarties pasirašymo diena laikoma, kai Sutartį pasirašo abi sutarties šalys ir tai laikoma Sutarties šalies, kuri pasirašė Sutartį paskutinė – data. Pasirašant sutartį kiekviena šalis privalo aiškiai nurodyti Sutarties pasirašymo datą, tai yra kada konkrečiai pasirašo Sutartį). Užtikrinimo suma nurodyta 3.4.8 p. Jei Rangovas per šį laikotarpį Sutarties įvykdymo užtikrinimo nepateikia, laikoma, kad Rangovas atsisakė sudaryti Sutartį ir Užsakovui atitenka pasiūlymo galiojimo užtikrinimas. Sutarties įvykdymo užtikrinimas įsigalioja jo išdavimo (ar piniginio užstato lėšų pervedimo į užsakovo sąskaitą) dieną ir jo galiojimas turi 30 dienų viršyti sutartyje numatytą Darbų atlikimo pabaigos terminą. Jei Darbų atlikimo terminas yra pratęsiamas arba Darbai yra sustabdomi, arba Rangovas vėluoja užbaigti darbus, atitinkamai turi būti pratęstas ir Sutarties įvykdymo užtikrinimo galiojimas. Pavėlavus pratęsti Sutarties įvykdymo užtikrinimą, Rangovui yra taikoma 100,00 Eur (vienas šimtas eurų 00 ct) bauda už kiekvieną pradelstą dieną.
7.3. p. Užsakovui pasinaudojus Sutarties įvykdymo užtikrinimu ar jo dalimi, Rangovas, siekdamas toliau vykdyti Sutarties įsipareigojimus, per 10 (dešimt) darbo dienų privalo Užsakovui pateikti naują Lietuvos Respublikoje ar užsienyje registruoto banko išduotą besąlyginį ir neatšaukiamą banko garantijos raštą, arba kredito įstaigos išduotą besąlyginį ir neatšaukiamą garantiją, arba draudimo bendrovės laidavimo draudimą, kuris turi būti besąlyginis ir neatšaukiamas, kartu pateikiama draudimo įmokos apmokėjimą patvirtinantį dokumentą. 
Rangovui, pasirinkus Sutarties įvykdymo užtikrinimo būdą – piniginį užstatą ir Užsakovui pasinaudojus Sutarties įvykdymo užtikrinimu ar jo dalimi, Rangovas, siekdamas toliau vykdyti Sutarties įsipareigojimus, per 10 (dešimt) darbo dienų privalo Užsakovui pervesti panaudoto piniginio užstato skirtumo dalį į Šiaulių miesto savivaldybės administracijos atsiskaitomąją sąskaitą. 
Rangovui neįvykdžius šių įsipareigojimų, Užsakovas turi teisę vienašališkai nutraukti Sutartį be atskiro raštiško Rangovo įspėjimo apie numatomą Sutarties nutraukimą.
16.1. p. Sutartis įsigalioja tik tada, kai Šalių įgalioti atstovai ją pasirašo ir Rangovas pateikia Užsakovui  Sutarties įvykdymo užtikrinimą. 
Šalys sutaria, kad sutarties įsigaliojimo data bus laikoma diena, kai Užsakovui pateikimas  Lietuvos Respublikoje ar užsienyje registruoto banko išduotas besąlyginis ir neatšaukiamas banko garantijos raštas, arba kredito įstaigas išduotas besąlyginis ir neatšaukiamas Sutarties įvykdymo užtikrinimas, arba draudimo bendrovės laidavimo draudimas kartu su draudimo įmokos apmokėjimą patvirtinančiu dokumentu, arba mokėjimo pavedimas, patvirtinantis piniginio užstato pervedimą į Šiaulių miesto savivaldybės administracijos atsiskaitomąją sąskaitą.
Sutartis galioja iki visiško Sutartyje numatytų įsipareigojimų įvykdymo, bet neilgiau nei 16 (šešiolika) mėnesių.

2.3.  Klausimas. 4 priedo, 9 skyriaus, 9.5. punkte yra nurodyta: -„ Kiekvieno tarpinio mokėjimo suma sumažinama atėmus 5 proc. sulaikymą....“, tačiau 4 priedo, 3 skyriaus, 3.4.11. punkte yra nurodyta: -„5 (penki) proc. nuo ataskaitiniu laikotarpiu atliktų Darbų vertės (be PVM),“. Prašome suvienodinti 4 priedo, 9.5. ir 3.4.11. punktų tekstą.
Atsakymas. Viešojo pirkimo komisija patikslina pirkimo sąlygų 4 priedo „Viešojo pirkimo sutarties projektas“ 9.5. punktą ir jį išdėto taip:
9.5. p. Kiekvieno tarpinio mokėjimo suma sumažinama atėmus 5 proc. sulaikymą, nuo ataskaitiniu laikotarpiu atliktų Darbų vertės (be PVM). 
Bendra sulaikymų suma, sumokama Rangovui per 10 dienų po statinio statybos užbaigimo dokumento išdavimo su sąlyga, kad prievolės išmokėti sulaikytą sumą atsiradimo dieną Užsakovas neturės Rangovui jokių pretenzijų dėl Darbų trūkumų ir Rangovas pateiks garantinio laikotarpio įsipareigojimų garantiją/ laidavimo raštą. Rangovui per Užsakovo nurodytą terminą  nepašalinus Užsakovo nurodytų Darbų trūkumų Užsakovas, įvertinęs/paskaičiavęs Darbų trūkumams pašalinti reikalingą sumą, per protingą terminą nuo Užsakovo nustatyto Darbų trūkumų pašalinimo termino pabaigos, sumoka Rangovui tik tą bendrą sulaikymu sumą, kuri liko atskaičius Darbų trūkumų pašalinimui paskaičiuotą sumą. Jei Darbų trūkumai pašalinti, tačiau Rangovas nepateikia garantinio laikotarpio įsipareigojimų garantijos/ laidavimo rašto  ar piniginio užstato, Užsakovas turi teisę visą garantinį laikotarpį (3 metus) laikyti „sulaikymą“ ir naudoti jį defektų taisymui. Praėjus 3 metams, užsakovas „sulaikymą“ (arba jo likutį) privalo grąžinti rangovui.

2.4.  Klausimas. 4 priedo, 9 skyriaus, 9.7. yra nurodyta: -„ Galutinis mokėjimas Rangovui sumokamas per 10 darbo dienų nuo 8.7 p. nurodyto statinio statybos pabaigos momento.“, tačiau 4 priedo, 8 skyriaus, 8.7. yra nurodyta: -„Statybos užbaigimo terminas nėra pratęsiamas. Statybos užbaigimo procedūros laikotarpis, viršijantis 8.4. p. nustatytą 35 dienų terminą ir (arba) 8.6. p. nustatytą 28 dienų terminą ir nepriklausantis nuo Šalių, į bendrą Sutarties trukmę neįskaičiuojamas.“. Prašome patikslinti 4 priedo, 9.7. punkto tekstą, nurodant kitą sutarties punktą (8.9.), kuris apibrėžia Statinio statybos pabaigą.
Atsakymas. Viešojo pirkimo komisija patikslina pirkimo sąlygų 4 priedo „Viešojo pirkimo sutarties projektas“ 9.7. punktą ir jį išdėto taip:
9.7. p. Galutinis mokėjimas Rangovui sumokamas per 10 darbo dienų nuo 8.9 p. nurodyto statinio statybos pabaigos momento.

3. Dėl pirkimo sąlygų 7 priedo „Kvalifikacijos ir kiti reikalavimai tiekėjui“ (toliau – 7 priedas), paaiškinimo:
3.1.  Klausimas. 7 priedo, 1 lentelės, 3 reikalavimo, 2 punkte yra nurodyta: -„2) Bent 1 (vieną) specialistą, turintį teisę eiti neypatingo statinio specialiųjų statybos darbų vadovo pareigas.
Statinių kategorija – neypatingi statiniai;
inžinerinių statinių grupė - inžineriniai tinklai;
inžinerinių statinių pogrupis (paskirtis) – vandentiekio tinklų, nuotekų šalinimo tinklų.“ Taip pat 7 priedo, 1 lentelės, 3 reikalavimo, 2 stulpelyje yra nurodyta pastaba: -„Tiekėjas vietoje 2 p. nurodytos specialisto kvalifikacijos, tinkami ypatingojo statinio statybos vadovo kvalifikacijos atestatas, kuris atitinka šiuose kvalifikacijos reikalavimuose nustatytus reikalavimus.“ Pažymime, kad 2 punkte yra prašoma specialiųjų statybos darbų vadovo atestato, o pastaboje jau minimas statybos vadovo kvalifikacijos atestatas, be to remiantis Lietuvos Respublikos statybos įstatymo, trečiojo skirsnio, 12 straipsnio 4 dalimi: -„Eiti ypatingųjų ir neypatingųjų statinių statybos techninės veiklos pagrindinių sričių vadovų pareigas, nurodytas šio straipsnio 2 dalyje, turi teisę Lietuvos Respublikos piliečiai ir kiti fiziniai asmenys, nenurodyti šio straipsnio 7 dalyje, – atestuoti architektai (išskyrus statinio statybos vadovo, statinio specialiųjų statybos darbų vadovo pareigas) ir statybos inžinieriai (išskyrus statinio projekto architektūrinės dalies vadovo, statinio projekto architektūrinės dalies vykdymo priežiūros vadovo pareigas)....“. Todėl prašome paaiškinti:

a) ar statybos inžinierius turintis išsilavinimą, kuris atitinką ne žemesnį kaip šeštąjį Lietuvos kvalifikacijų sistemos lygį galės eiti šias specialiųjų statybos darbų vadovo pareigas? 
Atsakymas. Viešojo pirkimo komisija nėra nustačiusi reikalavimo turėti statybos inžinieriaus išsilavinimą – reikalaujama turėti specialiųjų statybos darbų vadovo atestatą.

b) ar bus tinkamas statybos vadovo atestatas, kuriame nurodyta statiniai: inžineriniai tinklai (vandentiekio tinklai, nuotekų šalinimo tinklai)?
Atsakymas. Statybos vadovo atestatas nelaikomas tinkamu. Pirkimo sąlygų 7 priedo 1 lentelės 3 punkto reikalavimo pastaboje yra padaryta techninė klaida. Taisyklinga pastaba turi būti „Tiekėjas vietoje 2 p. nurodytos specialisto kvalifikacijos, tinkami ypatingojo statinio specialiųjų statybos darbų vadovo kvalifikacijos atestatas, kuris atitinka šiuose kvalifikacijos reikalavimuose nustatytus reikalavimus“.

c) ar bus tinkamas tik specialiųjų statybos darbų vadovo atestatas, ypatingi statiniai: inžineriniai tinklai (vandentiekio tinklai, nuotekų šalinimo tinklai)? 
Atsakymas. Dokumente yra atlikta techninė klaida, todėl bus tinkamas tik ypatingojo statinio specialiųjų statybos darbų vadovo kvalifikacijos atestatas, atitinkantis kvalifikacijos reikalavimų 3.2 punkte nustatytus reikalavimus.

3.2.  Klausimas. 7 priedo, 2 lentelės, 1 reikalavimo, specialieji statybos darbai yra nurodyta: -„ – vandentiekio ir nuotekų šalinimo inžinerinių sistemų įrengimas;
- statinio šildymo ir vėdinimo inžinerinių sistemų įrengimas;
- statinio dujų inžinerinių sistemų įrengimas;
- statinio elektros inžinerinių sistemų įrengimas;
- procesų valdymo ir automatizavimo sistemų įrengimas;
- statinio nuotolinio ryšio (telekomunikacijų) inžinerinių sistemų įrengimas;
- statinio apsauginės signalizacijos;
- gaisrinės saugos inžinerinių sistemų įrengimas.“
Taip pat 7 priedo, 1 lentelės 2 reikalavime (Tiekėjas turi teisę...), bei 7 priedo, 1 lentelės 3 reikalavime (Bent 1 (vienas) specialistas turintis teisę eiti ypatingo statinio specialiųjų statybos darbų vadovo pareigas... mechanikos darbai (statinio vandentiekio ir nuotekų šalinimo)...; elektrotechnikos darbai (statinio apsauginės signalizacijos, gaisrinės saugos inžinerinių sistemų įrengimas)...) yra nurodytos darbų sritys pagal statybos techninį reglamentą STR 1.06.01:2016 „Statybos darbai. Statinio statybos priežiūra“, 1 priedo 1.2.1. ir 1.2.2. punktus.
Prašome patikslinti, ar Tiekėjui pateikus ISO 14001 sertifikatą, kuriame yra nurodyti punktai: statinio vandentiekio ir nuotekų šalinimo inžinerinių sistemų įrengimas ir statinio apsauginės signalizacijos, gaisrinės saugos inžinerinių sistemų įrengimas (neišskirti du punktai, o yra vienas punktas kaip STR 1.06.01:2016), šis sertifikatas bus tinkamas? 
Atsakymas. Jeigu atestate nurodyta didžioji (stambioji) grupė - specialieji statybos darbai, apimantys  mechanikos ir elektrotechnikos darbus, toks atestatas bus laikomas tinkamu.

4. Klausimas. Prašau patikslinti Pirkimo sąlygų 7 priedo „Kvalifikacijos ir kiti reikalavimai tiekėjui” 1. punktą. Ar užtenka pateikti ūkio subjekto vadovo ir ūkio subjekto vyriausiojo buhalterio pasirašytą deklaraciją apie paskutinius 2 finansinius metus gautas metines pajamas iš veiklos, su kuria susijęs pirkimas? Ar būtinai reikalinga banko pažyma? Bankas gali išduoti pažymą tik apie įplaukas.
Atsakymas. Kadangi banko pažyma yra nurodyta VPĮ 51 str. 5 d., todėl ši nuostata perkelta ir į Tiekėjo kvalifikacijos reikalavimų nustatymo metodiką, tačiau praktikoje gali pasitaikyti atvejų, kad bankai tokių pažymų net negalėtų išduoti, todėl tiek deklaracija, tiek banko pažyma turėtų įrodyti nustatytą reikalavimą, t. y. tam tikras pajamas. VPĮ nenustato kokių nors reikalavimų dokumentų formai, todėl svarbu, kad pateikti dokumentai įrodytų tai, ko yra reikalaujama suformuluotame reikalavime. 
Viešojo pirkimo komisija akcentuoja, jeigu banko išrašas įrodo nustatytą reikalavimą, t. y. tam tikras pajamas, tai nebus reikalaujama pateikti dar vieno dokumento kuris įrodytų tai, ką įrodė jau pateiktas dokumentas.


[bookmark: _Hlk214008834][bookmark: _Hlk212558818]Viešojo pirkimo komisija vadovaudamasi pirkimo sąlygų 11 skyriaus nuostatomis pasiūlymų pateikimo terminą pratęsia iki 2025 m. lapkričio 25 d., 13:00 val.  ir nustato, kad tiekėjai klausimus gali teikti iki 2025 m. lapkričio 19 d., 00:00 val.

Pridedama:
1) 4_priedas_Viešojo pirkimo sutarties projektas_ aktuali redakcija_11-14;
2) 7_priedas_Kvalifikacijos ir kiti reikalavimai tiekėjui_ aktuali redakcija

Atkreipiame dėmesį, kad rengiant ir teikiant pasiūlymus būtina vadovautis pateiktomis aktualiomis dokumentų redakcijomis.

Šis raštas bus siunčiamas visiems prie pirkimo prisijungusiems tiekėjams.


[bookmark: _Hlk212721514]Viešojo pirkimo komisija
